קסנדרה אליזבת אוסטן

קסנדרה אליזבת אוסטן (באנגלית: Cassandra Elizabeth Austen;   9 בינואר 1773 – 22 במרץ 1845Cassandra Austen Archived 1 March 2007 at the Wayback Machine". (n.d.) Jane Austen Centre Magazine.) הייתה אמנית צבעי מים חובבת ואחותה הבכורה של ג'יין אוסטן. המכתבים בינה לבין ג'יין מהווים בסיס משמעותי להבנה אקדמית של חיי הסופרת.

 ביוגרפיה 
אוסטן נולד ב-1773 בסטיבנטון, המפשייר, לכומר ג'ורג' אוסטן (1731–1805), ולאשתו קסנדרה לבית ליי (1739–1827). שהיו להם שמונה ילדים. מכיוון שקסנדרה וג'יין היו הבנות היחידות, הן שמרו על מערכת יחסים קרובה במיוחד לאורך כל חייהן. למעלה ממאה מכתבים שג'יין כתבה לקסנדרה שרדו. מכתבים אלה עזרו להיסטוריונים לשחזר פרטים על חייה של הסופרת.
ממוזער|מרי מלכת הסקוטים, ציור לספרה של ג'ין אוסטן על מלכי אנגליה
האחיות הלכו לגברת קאולי, אחותו של דודם, להתחנך ב-1783. קאולי התגוררה בתחילה באוקספורד, ואחר כך בסאות'המפטון, וכאשר פרצה מגפה בסאות'המפטון, חזרו האחיות אוסטן לסטיבנטון. בין השנים 1785–1786 למדו האחיות בבית הספר לבנות ברידינג. ג'יין לא הייתה אמורה ללכת לשם, מכיוון שהיא נחשבה צעירה מדי לפנימייה, אבל בסופו של דבר למדה יחד עם אחותה. במילותיה של אמם, "אם ראשה של קסנדרה היה נחתך, ג'יין הייתה כורתת גם את ראשה".Jane Austen's Life and Family". (n.d.) The Jane Austen Information Page.

 אומנות 
שתי בנות אוסטן למדו בבית גם ציור ופסנתר. בשנת 1791, הפיקה קסנדרה סדרה של איורים מעגליים של מלכים בריטיים עבור כתב היד של ג'יין "ההיסטוריה של אנגליה", שצוין כי דמו לבני משפחת אוסטן יותר מאשר לבני המלוכה. לקסנדרה אוסטן מיוחס גם שיצרה שני ציורים של אחותה. האחד, שצויר ב-1804, הוא מבט אחורי של ג'יין יושבת ליד עץ. השני, דיוקן חזיתי לא שלם מתוארך לשנת 1810 בקירובJane Austen (1810) by Cassandra Austen, National Portrait Gallery תואר על ידי בן משפחה כ"שונה בצורה מחרידה" מהמראה האמיתי של ג'יין אוסטן. סקיצה זו שוכנת כעת בגלריה הלאומית לפורטרטים, לונדון."A New Portrait of Jane Austen Archived 15 March 2007 at the Wayback Machine". (2003). Jane Austen's Regency World.

 מאוחר יותר 
ג'ורג' אוסטן לא היה עשיר והשלים את הכנסתו ככומר כפרי "על ידי קליטת תלמידים והכנתם לאוקספורד".Berkshire Family Historian Archived 5 June 2009 at the Wayback Machine. לאחר שסיים את לימודיו באוניברסיטת אוקספורד, בשנת 1794, תלמיד לשעבר, תומאס פאול, התארס עם קסנדרה אוסטן. פאול נזקק לכסף כדי להתחתן ונסע ככומר לאיים הקריביים עם משלחת צבאית. שם, פאול מת מקדחת צהובה בשנת 1797. אוסטן ירשה ממנו 1,000 ליש"ט, מה שהקנה לה מעט עצמאות כלכלית אך, כמו אחותה, היא מעולם לא נישאה.

לאחר מות אביה ב-1805, עברו אוסטן, אחותה ואמם לסאות'המפטון, שם התגוררו עם אחיהם פרנסיס אוסטן ומשפחתו במשך חמש שנים. הם עברו שוב ב-1809 לקוטג' בכפר צ'וטון באחוזתו של אחיהם .

ג'יין מתה בשנת 1817, ומסופר כי קסנדרה השמידה שני שלישים ממכתביה של ג'יין בשנת 1843, כמה שנים לפני מותה. את השאר היא העבירה כמזכרות. אוסטן המשיכה לגור בצ'וטון, בהתחלה עם אמה שנפטרה בשנת 1827.

קסנדרה חיה לבדה בקוטג' אך המשיכה לבקר חברים וקרובים. בביקור אחד כזה אצל אחיה פרנק במרץ 1845, היא סבלה משבץ מוחי. פרנק, שעדיין שירת בצי בגיל 71, התכונן לעזוב כדי לקבל את הפיקוד על התחנה בצפון אמריקה של הצי המלכותי ונאלץ להשאיר את אחותו הנכה בביתו ליד פורטסמות', בטיפולו של אח נוסף, הנרי. היא מתה שם כמה ימים לאחר מכן ב-22 במרץ 1845, בגיל 72. גופתה הוחזרה לכפר הולדתה צ'וטון לקבורה בכנסיית סנט ניקולס לצד אמה."St Nicholas, Chawton, Hampshire." (2004). Ukgraves.info

 קישורים חיצוניים 



 הערות שוליים 

קטגוריה:ציירות בריטיות
קטגוריה:ילידות 1773
קטגוריה:נפטרות ב-1845